
    Pre Matthewa, za ten talizman.


    Pre Allison, ktorá ma vystríhala, že Dashiell je zlé meno.


    Avám obom za to, že ste takí skvelí súrodenci.

    Vniektorých izbách na panstve sa ukrývali príšery, no Telle pripadalo, že za dverami matkinej komnaty niekto vykonáva mágiu. Vzduch izby presvecovali náznaky smaragdového svetla, akoby sa vnej za ženinej neprítomnosti hrali víly. Voňala kvetinami odtrhnutými vtajomných záhradách apriesvitné závesy pri impozantnej posteli snebesami poletovali dokonca iza úplného bezvetria.


    Tella vstúpila dovnútra. Citrínový luster zavesený na strope ju pozdravil melodickým zazvonením, akoby sa jednotlivé kúsky drahých kameňov pobozkali. Ľahko sa dalo predstaviť, že komnata je vskutočnosti začarovanou bránou do iného sveta,


    Telline drobné nôžky nevydali ani najmenší zvuk, keď po špičkách prebehla po hrubých kobercoch slonovinovej farby kmatkinmu toaletnému stolíku. Rýchlo sa obzrela cez plece avzala matkinu klenotnicu. Perleťová truhlica zdobená filigránom pripomínajúcim dômyselne spletenú pavučinu bola hladká aťažká. Tella si rada predstavovala, že je tiež kúzelná – ikeď uchopila truhlicu špinavými rukami, jej prsty nezanechali jediný odtlačok.


    Donatellinej matke nevadilo, že sa jej dcéry hrajú pri toaletnom stolíku alebo si skúšajú jej prekrásne črievičky, no siahať na truhlicu mali zakázané. Práve preto to bolo také lákavé. Scarlett možno celé popoludnia snívala ohrách ako Caraval, Tella však mala rada skutočné dobrodružstvá.


    Dnes napríklad predstierala, že zachraňuje mladého elfského princa uväzneného zlou kráľovnou. Na jeho oslobodenie sa potrebovala zmocniť matkinho opálového prsteňa. Ten mala Tella zo všetkých šperkov najradšej. Mliečne sfarbený kameň v tvare žiariacej hviezdy bol drsný anevybrúsený, občas sa ojeho hrot pichla do prsta. Keď však podržala opál na svetle, kameň zaiskril aodel miestnosť do čerešňových, zlatých alevanduľových odtieňov, ktoré svedčili oprítomnosti čarov aneposedného vílieho prášku.


    Hoci bol mosadzný krúžok na Tellin prštek veľmi široký, aj tak si ho pri každom otvorení klenotnice nezabudla nasadiť pre prípad, že medzitým náhodou vyrástla. Dnes, presne vo chvíli, keď si prsteň navliekla, však vtruhlici spozorovala ešte niečo iné.


    Náhle znehybnel aj pohojdávajúci sa citrónovožltý luster nad jej hlavou, akoby sa chcel podeliť ojej prekvapenie.


    Donatella poznala obsah matkinej klenotnice spamäti: pozorne zložená zamatová stuha so zlatými okrajmi, krvavočervené šarlátové náušnice, ošumelá strieborná fľaštička – podľa matky skrývala anjelské slzy, slonovinový medailónik, ktorý sa nedal otvoriť, atyrkysový náramok, vhodný skôr na ruku čarodejnice než na matkino elegantné zápästie.


    Jediný kúsok, ktorého sa Donatella nikdy nedotkla, bolo špinavé, sivé vrecúško vydávajúce sladkastý pach smrti ahnilého lístia. Odpudzuje škriatkov, riekla jej raz matka žartom, aTella sa ho odvtedy nechcela dotýkať.


    Lenže škaredé vrecko vydávalo trblietavý lesk avábilo ju. Vjednej chvíli vyzeralo ako rozkladajúci sa páchnuci uzlíček, ale vzápätí sa na jeho mieste objavil žiariaci balíček kariet zviazaný tenučkou saténovou stuhou. Skôr ako sa nazdala, mala pred očami staré známe nevzhľadné vrecko, ktoré sa vokamihu premenilo na karty.


    Tella zabudla na hru aj na elfského princa, dychtivo schytila hodvábny povrázok avytiahla balíček ztruhlice. Vtom okamihu sa prestal premieňať.


    Karty boli skutočne krásne. Mali temný, takmer čierny odtieň aboli posiate sotva badateľnými zlatými bodkami avystúpenými purpurovými špirálami pripomínajúcimi odtrhnuté orosené kvety, čarodejnú krv amágiu.


    Ani trochu sa nepodobali na ošumelé čiernobiele karty, sktorými ju otcove stráže naučili hrať openiaze. Tella sa posadila na koberec. Svižné pršteky ju pošteklili vzrušením, keď rozviazala stuhu aotočila prvú kartu.


    Mladá žena na obrázku vyzerala ako princezná, ktorú niekto uväznil. Nádherné biele šaty mala rozodraté, jej oči vtvare sĺz boli očarujúce ako leštené morské sklo, no také smutné, až vám pri pohľade na ne pukalo srdce. Možno preto, že dievčina mala hlavu uväznenú vguľatej klietke zperál.


    Na spodku karty stálo: Panna Smrť.


    Tella sa nevdojak striasla. To meno sa jej nepáčilo aklietky nemala vláske, dokonca ani tie perleťové. Náh­le ju zaplavil pocit, že by matka nebola rada, keby sa dozvedela, že karty videla. To jej však nebránilo, aby obrátila ďalšiu.


    Meno na jej dolnom okraji bolo Srdcový princ.


    Karta ukazovala mladého muža sostro rezanou tvárou aperami pripomínajúcimi čepele nožov. Vjednej ruke, zdvihnutej pri špicatej brade, zvieral rukoväť dýky azároveň ronil slzy farby krvi, ktorá mu priľnula vkútiku tenkých úst.


    Tella sa mimovoľne strhla, keď sa princov obrázok náhle rozžiaril azmizol rovnako ako predtým nevábne vrecúško.


    Vtej chvíli mala prestať. Tieto karty zjavne neboli žiadna hračka. Napriek tomu akosi cítila, že ich mala nájsť. Boli oveľa skutočnejšie než vybájená zlá čarodejnica alebo uväznený elfský princ. Pomyslela si, že ju možno zavedú kozajstnému dobrodružstvu.


    Nasledujúca karta, ktorú otočila, vydávala až nezvyčajné teplo.


    Orákulum.


    Tella nevedela, čo to podivné slovo znamená, ale na tomto obrázku nebolo, na rozdiel od ostatných, nič drsné. Okraje karty pokrývali ozdobné špirály taveného zlata auprostred sa trblietal akýsi strieborný predmet pripomínajúci zrkadlo. Ochvíľku zistila, že je to naozaj zrkadlo. Žiariaci stred odrážal Telline medové kučery aguľaté oči farby lieskových orieškov. Keď sa prizrela pozornejšie, zbadala, že odraz nezodpovedá skutočnosti. Jej ružové pery sa chveli apo lícach sa jej kotúľali slzy ako hrachy.


    Tella nikdy neplakala. Dokonca ani keď ju otec karhal aFelipe dal prednosť jej staršej sestre.


    „Premýšľala som, kde ťa nájdem, holubička moja.“ Matkin vysoký, jemný hlas zaplnil miestnosť, kým vkĺzla potichu dovnútra. „Aké dobrodružstvá podnikneš dnes?“


    Žena sa sklonila nad koberec. Vlasy sa jej zošmykli zramien astočené velegantných lokniach rámovali jej inteligentnú tvár. Mala rovnaké tmavé kučery ako Scarlett, ale Tella zdedila jej olivovú pleť, ktorá žiarila, akoby ju pobozkali hviezdy. Matka uprela zrak na obrátené karty Panny Smrti aSrdcového princa azbledla ako mesačný kameň.


    „Kde si ich našla?“ pokračovala sladkým hlasom, no okamžite karty zobrala, čím dala najavo, že Tella vyviedla niečo zlé. Donatella dosť často neposlúchala, ale matke to väčšinou nevadilo. Dcéru vždy len mierne napomenula, občas jej dokonca poradila, ako to šikovne zaonačiť, aby jej malé neplechy prešli. Naproti tomu, otca bolo ľahké rozhnevať. Matka bola ako jemný vánok, ktorý sfúkol jeho iskriaci hnev skôr, ako stačil prerásť vzlosť. Ale teraz vyzerala, akoby sama hodlala roznietiť plameň apoužiť karty na podpálenie.


    „Našla som ich vtvojej klenotnici,“ riekla Tella tichým hlasom a opatrne zdvihla zrak. „Prepáč, nevedela som, že je na nich niečo zlé.“


    „Nič sa nestalo,“ povedala matka a pohladila ju po zlatistých kučerách. „Nechcela som ťa vydesiť, ale dokonca aj ja sa nerada tých kariet dotýkam.“


    „Tak načo ich máš?“


    Matka si schovala karty do sukní svojich šiat atruhlicu položila na vysokú policu pri posteli, kam Tella nedosiahla. Keby to bol otec, celá vec by tým skončila, no matka nenechávala otázky svojich dcér bez povšimnutia. Keď bola klenotnica bezpečne zdosahu, posadila sa na koberec kTelle.


    „Bolo by lepšie, keby si tie karty nikdy nenašla,“ zašepkala. „Ale ak mi odprisaháš, že sa toho balíčka ani žiadneho iného, ktorý by sa naň podobal, už nikdy nedotkneš, poviem ti, čo sú zač.“


    „Veď si nám so Scarlett hovorila, aby sme nikdy na nič neprisahali.“


    „Toto je niečo iné,“ pousmiala sa matka znovu, akoby jej chcela prezradiť neobyčajné tajomstvo. Takto to bolo vždy. Keď sa rozhodla venovať svoju drahocennú pozornosť výhradne jej, Tellu vždy naplnil pocit, že je hviezdou, okolo ktorej obieha celý vesmír. „Čo som ti hovorila obudúcnosti?“


    „Každý človek má moc napísať tú svoju,“ odpovedala Tella.


    „Presne tak,“ pochválila ju matka. „Tvoja budúcnosť môže byť presne taká, akú si budeš priať. Všetci máme moc zvoliť si svoj osud. Ale, pozor, miláčik, ak sa stými kartami budeš hrať, dovolíš strážcom osudu, ktorí sa v nich skrývajú, aby ti vstúpili do cesty. Pomocou osudových kariet, práve takých ako tieto, sa ľudia snažia predpovedať budúcnosť, atá je potom ako živé stvorenie, ktoré bude bojovať oto, aby sa tak skutočne stalo. Preto mi musíš sľúbiť, že sa tých kariet už nikdy nedotkneš. Rozumieš?“


    Tella prikývla, ale, pravdupovediac, bola zmätená. Bola ešte dieťa abudúcnosť sa jej zdala byť príliš vzdialená, než aby bola skutočná. Zároveň jej však neuniklo, že matka neprezradila, odkiaľ karty pochádzajú. Zaplavila ju nová vlna zvedavosti a opatrne zovrela tú, ktorú stále držala vruke.


    Matka sa príliš sústredila na to, aby jej balíček zobrala, atak si nevšimla, že Tella obrátila aj tretiu kartu astále ju drží. Orákulum. Tella si kartu opatrne schovala pod skrížené nohy apotom sľúbila: „Prisahám, že sa už nikdy vživote podobného balíčka nedotknem.“

    Tella sa už nevznášala.


    Skleslo sedela na mokrej zemi aminulý večer, keď žiarila ako drahokam, jej pripadal neuveriteľne vzdialený. Legendov súkromný ostrov vtedy vydával jantárové svetlo svedčiace olákavej spleti divotvorných kúziel, čarovania aštipky klamu. Tella sa nadšením takmer vznášala. Na slávnosti pri príležitosti skončenia Caravalu tancovala tak zapálene, až jej topánky pokryla tráva. Vytrvalo sŕkala šumivé víno, takže sa jej zdalo, že skutočne vzlietla.


    Teraz však spočívala tvárou na chladnej, tvrdej zemi kdesi uprostred lesa.


    Neodvažovala sa otvoriť oči, slabo zastonala azvlasov si sňala úlomky vetvičiek alístia. Kiežby sa takto jednoducho mohla zbaviť aj niektorých ďalších pozostatkov minulej noci. Všetko páchlo po zvetranej pálenke, borovicovom ihličí achybách. Striasla sa, cítila zimomriavky, svrbelo ju celé telo akrútila sa jej hlava. Zároveň však pocítila ukrutnú, takmer neznesiteľnú bolesť na chrbte ana šiji. Čo jej to vôbec napadlo, spať pod šírym nebom?


    „Uf,“ zamrmlal pri nej niekto. Znel ako človek, ktorý sa práve prebúdza aneteší sa tomu.


    Tella otvorila oči, pootočila hlavu aznovu rýchlo stis­la viečka. Pri všetkých svätých hriešnikoch.


    Nebola sama.


    Uprostred neskrotného lesného porastu, medzi stromami, ktoré čneli knebu ako veľké veže, otvorila oči dosť dlho na to, aby zbadala záblesk tmavých vlasov, opálenej kože, zjazveného zápästia achlapčenskej ruky, ktorú zdobilo tetovanie vpodobe čiernej ruže. Dante.


    Vtom okamihu sa jej všetko vrátilo vmohutnom príleve zahmlených spomienok. Danteho skúsené ruky okolo jej drieku ato, ako ju bozkával na hrdlo, bradu anakoniec na ústa, keď sa ich pery dôverne zoznámili.


    Čo si, preboha, myslela?


    Samozrejme, dobre vedela, čo jej bežalo hlavou pri slávnostnom vystúpení caravalských hercov minulú noc. Svet chutil po kúzlach ahviezdnom svite, mal príchuť splnených prianí asnov, no navzdory tomu aj naďalej cítila pachuť smrti. Nehľadiac na to, koľko šampanského vypila aako veľmi ju zohrial tanec, stále ju mrazilo, keď si spomenula na ten pocit, keď zomrela.


    Jej skok zLegendovho balkóna nebol zúfalým činom, ale prejavom zanietenej viery, že všetko dobre dopadne. Tella však chcela na všetko zabudnúť, aspoň na jediný večer. Nedumať nad tým ani nerozmýšľať, čo to znamenalo. Chcela osláviť svoj úspech avšetko ostatné nechať bokom. Dante sa javil ako skvelý spoločník pre oboje. Bol príťažlivý, dokázal byť okúzľujúci, keď sa mu práve zachcelo... aju už dlho nikto poriadne nepobozkal. Apri všetkých svätých – Dante bozkávať vedel.


    Znovu zastonal len kúsok pri nej, pretiahol sa aširokou dlaňou jej spočinul na bedrách. Bola hrejivá, sebaistá aoveľa lákavejšia, než bolo žiaduce.


    Tella si hovorila, že musí utiecť, kým sa prebudí. Lenže Danteho ruky boli obratné, dokonca aj keď driemal. Prstami jej nedbalo prešiel po chrbte až khrdlu, nenáhlivo zašiel do vlasov, avšak dosť na to, aby nahrbila chrbát.


    Zrazu sa jeho prsty zastavili.


    Danteho dych náhle utíchol, čo Telle napovedalo, že sa prebudil.


    Prehltla kliatbu, ktorá sa jej drala na pery, rýchlo vyskočila apoponáhľala sa zdosahu jeho zručných dlaní. Nedbala, že uvidí, ako odbieha preč. Bolo to oveľa menej trápne, než vymieňať si nútené zdvorilosti, kým sa jeden znich neosmelí anepríde snejakou výhovorkou, prečo sa nemôže zdržať. Tella vo svojom živote pobozkala dosť mladých mužov, aby vedela, že nemôže veriť ničomu, čo muž povie tesne predtým či potom. Navyše vážne musela ísť.


    Jej spomienky boli zastreté, nezabudla však na list, ktorý dostala tesne predtým, než sa zaplietla sDantem. Nejaký cudzinec stvárou zahalenou plášťom jej kradmo strčil odkaz do vrecka azmizol skôr, než ho mohla nasledovať. Mala chuť znova si správu prečítať, tu ateraz, ale vzhľadom na to, čo dlhuje priateľovi, ktorý ju poslal, by to nebolo najmúdrejšie. Musela sa vrátiť do svojej komnaty.


    Zakrádala sa preč. Medzi prstami na nohách cítila vlhkú hlinu apichľavé ihličie. Zrejme niekde stratila topánky, ale nechcela strácať čas ich hľadaním. Les ožarovalo matné medové svetlo, do okolitého ticha zaznievalo hlasné chrápanie ahundranie, čo Telle našepkalo, že sDantem neusnuli pod hviezdami jediní. Bolo jej jedno, že spolu strávili noc – len nechcela, aby to niekto povedal jej sestre.


    Počas Caravalu sa Dante správal kScarlett hnusne. Pracoval síce pre Legendu, takže to bolo len naoko, no aj napriek tomu, že hra skončila, bolo stále ťažké rozlíšiť skutočné od vymysleného. ATella nechcela sestru ešte viac raniť len preto, že sa rozhodla trošku sa pobaviť smladíkom, ktorý so Scarlett zaobchádzal počas hry tak kruto.


    Okolitý svet našťastie driemal, atak sa bez problémov dostala na kraj lesa aďalej kLegendovmu vežatému domu.


    Ikeď Caraval už oficiálne skončil avšetky sviece alampáše pohasli, panstvo aj naďalej vyžarovalo podmanivé jantárové svetlo pripomínajúce tlejúce uhlíky. Tella si pomyslela na všetky tie ilúzie aklamy, ktoré sa dosiaľ skrývali vnútri.


    Až do včerajšieho večera panstvo predstavovalo celý svet Caravalu. Majestátne vyrezávané dvere zaviedli návštevníkov na elegantné balkóny zdobené jasnými rubínovými závesmi aobklopené kanálmi pretekajúcimi mestom, uličkami svlastnou vôľou atajuplnými obchodíkmi plnými čarovných potešení. Od konca hry uplynulo iba pár hodín, ale vežatý dom sa medzitým zmrštil apominuteľná ríša divov, ktorá sa skrývala vjeho múroch, zmizla. Zostalo len to, čo by človek čakal na prepychovom panstve, ani ochĺpok viac.


    Tella vybehla po najbližšom schodisku do svojej izby. Guľaté dvere farby jasnej oblohy ste nemohli minúť. Rovnako neprehliadnuteľní boli aj Scarlett sJulianom, ktorí pri nich stáli schúlení vnáručí, akoby zabudli, ako sahovorí zbohom.


    Tella bola rada, že sa jej sestra konečne oddala šťastiu. Scarlett si zaslúžila všetko blaho sveta aona dúfala, že to vydrží. Dopočula sa, že Julian nie je ztých, ktorí vodia dievčatá za nos, nikdy nezneužíva vzťahy nadviazané počas Caravalu ajeho oficiálna úloha vhre skončila tým, že doviezol Scarlett na Legendov ostrov. Nemal nariadené, aby sňou zostal. No itak mu Tella úplne nedôverovala. Koniec koncov, na živobytie si zarábal klamaním. Keď ich však videla, ako tam stoja vláskyplnom objatí shlavami sklonenými pri sebe, musela priznať, že skutočne vyzerajú ako dve polovice jedného srdca.


    Zatiaľ čo si uprene hľadeli do očí, Tella sa opatrne blížila do svojej izby.


    „Takže to znamená áno?“ zašepkal Julian.


    „Musím si otom pohovoriť so sestrou,“ riekla vyhýbavo Scarlett.


    Tella sa zastavila srukou na kľučke. Prisahala by, že list vjej vrecku oťažel, akoby sa už nevedel dočkať, kým si ho znovu prečíta. Ale ak sa Julian spýtal Scarlett práve na to, včo Tella dúfala, musela sa zapojiť do ich hovoru.

